CELEX: 32007R1379
Language: sl
Date: 2007-11-26 00:00:00
Title: Uredba Komisije (ES) št. 1379/2007 z dne 26. novembra 2007 o spremembi prilog IA, IB, VII in VIII k Uredbi (ES) št. 1013/2006 Evropskega parlamenta in Sveta o pošiljkah odpadkov za namene upoštevanja tehničnega napredka in sprememb, dogovorjenih na podlagi Baselske konvencije (Besedilo velja za EGP)

27.11.2007   
            
            
               SL
            
            
               Uradni list Evropske unije
            
            
               L 309/7
            
         
      UREDBA KOMISIJE (ES) št. 1379/2007
   z dne 26. novembra 2007
   o spremembi prilog IA, IB, VII in VIII k Uredbi (ES) št. 1013/2006 Evropskega parlamenta in Sveta o pošiljkah odpadkov za namene upoštevanja tehničnega napredka in sprememb, dogovorjenih na podlagi Baselske konvencije
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1) in zlasti člena 58(1) Uredbe,
   ob upoštevanju naslednjega:
   
               (1)
            
            
               Na podlagi dogovora z osme konference pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 27. novembra do 1. decembra 2006, je treba spremeniti priloge IA, IB, VII in VIII k Uredbi (ES) št. 1013/2006 o pošiljkah odpadkov. Spremembe zadevajo zamenjavo izrazov „kg“ in „liter“ z izrazi „tone (Mg)“ in „m3“ v polju 5 prijavnega dokumenta iz Priloge IA, poljih 5 in 18 transportnega dokumenta iz Priloge IB ter poljih 3 in 14 podatkov o pošiljki iz Priloge VII, vnos novega polja 17 v transportni dokument, spremembo sprotne opombe 1 v zvezi s podatki o pošiljki in sklicevanje na smernice za okolju varno ravnanje v točki I.4–9 iz Priloge VIII. Zaradi jasnosti je treba te priloge nadomestiti.
            
         
               (2)
            
            
               Uredbo (ES) št. 1013/2006 je treba zato ustrezno spremeniti.
            
         
               (3)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 18 Direktive 2006/12/ES Evropskega parlamenta in Sveta (2) –
            
         SPREJELA NASLEDNJO UREDBO:
   Člen 1
   Priloge IA, IB, VII in VIII k Uredbi (ES) št. 1013/2006 se nadomestijo z besedilom iz prilog k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. novembra 2007
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 190, 12.7.2006, str. 1.
   
      (2)  UL L 114, 27.4.2006, str. 9.
   
      PRILOGA I
      Priloga IA k Uredbi (ES) št. 1013/2006 se nadomesti z naslednjim:
      
         
            „PRILOGA IA
            Prijavni dokument za prehode/pošiljke odpadkov preko meja
            
               
            
               
            
               
            
               
         
      
   
   
      PRILOGA II
      Priloga IB k Uredbi (ES) št. 1013/2006 se nadomesti z naslednjim:
      
         
            „PRILOGA IB
            Transportni dokument za prehode/pošiljke odpadkov preko meja
            
               
            
               
            
               
            
               
         
      
   
   
      PRILOGA III
      Priloga VII k Uredbi (ES) št. 1013/2006 se nadomesti z naslednjim:
      
         
            „PRILOGA VII
            PODATKI, KI SO PRILOŽENI POŠILJKAM ODPADKOV, KOT JE NAVEDENO V ČLENU 3(2) IN (4)
            
               
         
      
   
   
      PRILOGA IV
      Priloga VIII k Uredbi (ES) št. 1013/2006 se nadomesti z naslednjim:
      
         
            „PRILOGA VIII
            SMERNICE ZA OKOLJU VARNO RAVNANJE (ČLEN 49)
            I.   Smernice, sprejete na podlagi Baselske konvencije:
            
                        1.
                     
                     
                        Tehnične smernice o okolju varnem ravnanju z biomedicinskimi in zdravstvenimi odpadki (Y1; Y3) (1);
                     
                  
                        2.
                     
                     
                        Tehnične smernice o okolju varnem ravnanju z odpadnimi svinčevo-kislinskimi baterijami (1);
                     
                  
                        3.
                     
                     
                        Tehnične smernice o okolju varnem ravnanju pri celotni in delni demontaži ladij (1);
                     
                  
                        4.
                     
                     
                        Tehnične smernice za okolju varno recikliranje/pridobivanje kovin in spojin kovin (R4) (2);
                     
                  
                        5.
                     
                     
                        Posodobljene splošne tehnične smernice za okolju varno ravnanje z odpadki, ki so sestavljeni iz obstojnih organskih onesnaževal (POP), jih vsebujejo ali so z njimi onesnaženi (3);
                     
                  
                        6.
                     
                     
                        Posodobljene tehnične smernice za okolju varno ravnanje z odpadki, ki so sestavljeni iz polikloriranih bifenilov (PCB), polikloriranih terfenilov (PCT) ali polibromiranih bifenilov (PBB), jih vsebujejo ali so z njimi onesnaženi (3);
                     
                  
                        7.
                     
                     
                        Tehnične smernice za okolju varno ravnanje z odpadki, ki so sestavljeni iz pesticidov aldrin, klordan, dieldrin, endrin, heptaklor, heksaklorobenzen (HCB), mireks, toksafen ali iz industrijske kemikalije HCB, jih vsebujejo ali so z njimi onesnaženi (3);
                     
                  
                        8.
                     
                     
                        Tehnične smernice za okolju varno ravnanje z odpadki, ki so sestavljeni iz DDT (1,1,1-trikloro-2,2-bis(4-klorofenil)etan), ga vsebujejo ali so z njim onesnaženi (3);
                     
                  
                        9.
                     
                     
                        Tehnične smernice za okolju varno ravnanje z odpadki, ki so sestavljeni iz nenamerno proizvedenih polikloriranih dibenzo-para-dioksinov (PCDD), polikloriranih dibenzofuranov (PCDF), heksaklorobenzenov (HCB) ali polikloriranih bifenilov (PCB), jih vsebujejo ali so z njimi onesnaženi (3).
                     
                  II.   Smernice, sprejete v OECD:
            Tehnične smernice za okolju varno ravnanje s specifičnimi vrstami odpadkov:
            Rabljeni osebni računalniki in njihovi ostanki (4).
            III.   Smernice, ki jih je sprejela Mednarodna pomorska organizacija (IMO):
            Smernice o recikliranju ladij (5).
            IV.   Smernice, ki jih je sprejela Mednarodna organizacija dela (ILO):
            Varnost in zdravje pri razstavljanju ladij: smernice za azijske države in Turčijo (6).
         
      
      
         (1)  Sprejete na šesti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 9. do 13. decembra 2002.
      
         (2)  Sprejete na sedmi konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 25. do 29. oktobra 2004.
      
         (3)  Sprejete na osmi konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 27. novembra do 1. decembra 2006.
      
         (4)  Sprejel odbor za okoljsko politiko OECD februarja 2003 (dokument ENV/EPOC/WGWPR(2001)3/končen).
      
         (5)  Resolucija A.962, ki jo je sprejela skupščina Mednarodne pomorske organizacije (IMO) na 23. rednem zasedanju, ki je potekalo od 24. novembra do 5. decembra 2003.
      
         (6)  Za objavo odobril upravljavski organ Mednarodne organizacije dela (ILO) na 289. zasedanju, ki je potekalo od 11. do 26. marca 2004.“